Cimitirul, care face parte din cadrul Complexului Memorial Rossoșka, cinstește memoria militarilor români care au căzut în timpul celui de-al Doilea Război Mondial în luptele de la Stalingrad. Întrucât cimitirul este gândit a fi unul centralizator, urmează să aibă loc exhumări de cadavre în zona Volgogradului (fostul Stalingrad) și Republica Kalmâkia, care urmează să fie reînhumate la Rossoșka.